রঞ্জিত মল্লিকের বাড়িতে টলি তারকাদের নির্মল আড্ডা

কলকাতা: অতি সম্প্রতি বর্ষিয়ান টলিউড অভিনেতা রঞ্জিত মল্লিকের বাড়িতে (Ranjit Mallick House) অন্যান্য টলি তারকাদের নিয়ে এক জমজমাট আড্ডা বসেছিল। টলি নায়ক প্রসেনজিৎ চট্টোপাধ্যায় (Prosenjit chatterjee) সোশ্যাল মিডিয়ায় এমনই একটি গ্রুপছবি পোস্ট করেছেন। আর এক বর্ষিয়ান অভিনেতা বিপ্লব চট্টোপাধ্যায় জানালেন কোন বিশেষ উদ্দেশ্য নিয়ে এই জমায়েত ছিল না। আসলে অনেকদিন নিজেদের মধ্যে সাক্ষাৎ হচ্ছিল না, তাই মূলত রঞ্জিত মল্লিকের উদ্যোগেই খাবার সহযোগে এই নির্মল আড্ডার ব্যবস্থা করা হয়েছিল।

বসার ঘরে পাতা সোফাতে অফ হোইট রঙের জ্যাকেট পরে রঞ্জিত মল্লিকের পাশে বসে ছিলেন প্রসেনজিৎ অর্থাৎ বুম্বা। তার পাশেই বসে রয়েছেন চিরঞ্জিত ও বিপ্লব চ্যাটার্জী। একেবারে বাঁদিকের সোফায় হালকা গোলাপি রঙের জ্যাকেট পরে রয়েছেন নায়ক জিৎ। উপস্থিত ছিলেন ঋতুপর্ণা সেনগুপ্ত,রূপা গাঙ্গুলী,কৌশিক সেন,শ্ঙ্ককর চক্রবর্তী। সামনের টেবিলে সাজানো রয়েছে নানান পদের খাবার এবং চায়ের কাপ। সকলেই বেশ হাসিখুশি মেজাজে রয়েছেন।

আরও পড়ুন: আরজি কর মামলা নিয়ে একাধিক প্রশ্ন! কী বলছে টলিউড?

বাংলা ছবি এতজন প্রিয় তারকাদেরকে একসঙ্গে দেখে দর্শকরা যথেষ্ট খুশি। হাসিখুশি মেজাজে সকলকেই সুন্দর দেখাচ্ছে বলে নেটিজেনরা মন্তব্য করে শুভকামনা জানিয়েছেন। একজন আবার লিখেছেন চার ‘জিৎ’ একসাথে একটা বড় আকারের অ্যাকশন সিনেমা হয়ে যাক। প্রায় ঘন্টাখানে আড্ডা মেরে অনেকে চলে গেলেও রঞ্জিত মল্লিকের সঙ্গে বিপ্লব চ্যাটার্জী,প্রসেনজিৎ ও আরও দুএকজন অনেকক্ষণ আলাপচারিতায় ছিলেন। বিপ্লবের কথায় আর্টিস্ট ফোরামের ভবিষ্যৎ কাজকর্ম নিয়ে তাদের মধ্যে আলোচনা হয়েছে।

অন্য খবর দেখুন