রঞ্জিত মল্লিকের বাড়ি থেকে বেরিয়ে কী বললেন অভিষেক?

ওয়েব ডেস্ক :  বিধানসভা নির্বাচনের আগে সরগরম রাজ্য রাজনীতি। নিজেদের প্রচারে জোর দিচ্ছে শাসক–বিরোধী দুই শিবির। সঙ্গে জনসংযোগ বাড়ানো হচ্ছে। এদিন সেই আবহেই অভিনেতা রঞ্জিত মল্লিকের (Ranjit Mallick) বাড়িতে উপস্থিত হলেন তৃণমূলের সাধারণ সম্পাদক অভিষেক বন্দ্যোপাধ্যায় (Abhishek Banerjee)। অভিনেতার কাছে তৃণমূল (TMC) সরকারের ১৫ বছরের রিপোর্ট কার্ড তুলে ধরলেন তিনি। সঙ্গে মমতা বন্দ্যোপাধ্যায়ের (Mamata Banerjee) লেখা চিঠিও তুলে দেন অভিষেক।

এদিন বর্ষীয়ান অভিনেতার সঙ্গে সাক্ষাতের পর অভিষেক (Abhishek Banerjee) বলেন, “আমার ৫-৬ বছর বয়স হবে। সেখান থেকে ওনার একের পর এক সিনেমা দেখেছি। সব সিনেমায় আমার জন্মের আগে রিলিজ হয়েছিল। ব্যক্তিগত ভাবে আমি ওনার কাজ, ওনার যে বাংলা ইন্ডাস্ট্রি ও সিনেমার প্রতি অবদান, সেটা স্বার্ণাক্ষরে তা আগামী কয়েকটা শতাব্দী জুড়ে লেখা থাকবে।”

আরও খবর : উন্নয়নের পাঁচালি নিয়ে রঞ্জিত মল্লিকের বাড়িতে অভিষেক, তারপর কী হল?

কেন সঙ্গে দেখা করতে গেলেন তা নিয়ে তৃণমূল (TMC) সাংসদ বলেছেন,  “আজকে মূলত যে কারণে আসা তা হল, গত ১৫ বছরে বিভিন্ন ক্ষেত্রে যে উন্নয়ন আমাদের রাজ্য সরকার করেছে। তার একটি বিস্তরিত ক্ষতিয়ান আমি রঞ্জিবাবুর হাতে তুলে দিয়েছি।”

কেন্দ্রকে আক্রমণ করে অভিষেক (Abhishek Banerjee)  বলেছেন, কী অর্থনৈতিক প্রতিকূলতার মধ্যে সরকারকে কাজ করতে হয়েছে। বিশেষ করে বিগত পাঁচ বছর, ২০২১-এ দ্বিতীয়বার নির্বাচিত হওয়ার পর। একদিক দিয়ে হাই কোর্ট, বিচার ব্যবস্থা একাংশকে লাগিয়ে একাধিক সিবিআই কেস দেওয়া হয়েছে। অন্যদিকে বাংলার ন্যায্য পাওনা প্রাপ্য আটকে রাখা হয়েছে। আজকের দিনে দাঁড়িয়ে প্রায় বকেয়া  পাওনার পরিমাণ প্রায় ২ লক্ষ কোটি টাকা। কিন্তু তারপরেও যে বাংলার সরকার রাস্তা ঘাটের কাজ, আবাস যোজনা, লক্ষ্মীর ভান্ডার, স্বাস্থ্যস্থীর মতো একাধিকত যুগান্তকারী প্রকল্প করতে পেরেছে বলে জানিয়েছেন তিনি।।

অভিষেক আরও বলেছেন, আগে সিপিএমের আমলে আপনারা দেখেছেন সরকারি কর্মীরা মাইনে পেত না। কোনও রকম আর্থিক বঞ্চনা ছাড়াও সিপিএম সেটা করতে পারেনি, তার সমাধান করতে পারেনি।

রঞ্জিতবাবুর সঙ্গে দেখা করে অভিষেক সোশ্যাল মিডিয়াতেও লেখেন, ‘বাংলা চলচ্চিত্র জগতের স্বনামধন্য অভিনেতা শ্রী রঞ্জিত মল্লিক মহাশয়কে উন্নয়নের পাঁচালি-সহ সম্মাননা স্মারক ও উত্তরীয় পরিয়ে অভিনন্দন জানালাম। তিনি বাংলার শিল্প সংস্কৃতির অন্যতম ব্যক্তিত্ব, যিনি বাংলার নাম গৌরবান্বিত করেছেন। তাঁর হাতে রাজ্যের মাননীয়া মুখ্যমন্ত্রীর চিঠি তুলে দিতে পেরে আমি গর্বিত’।

প্রসঙ্গত, বিধানসভা নির্বাচনের আগে তৃণমূলের তরফে একাধিক কর্মসূচি নিয়েছে তৃণমূল। গত ১৫ বছরে মমতা বন্দ্যোপাধ্যায়ের যাবতীয় কাজকর্ম লিপিবদ্ধ থাকা ‘উন্নয়নের পাঁচালি’ বিশিষ্টজনেদের বাড়ি গিয়ে তা হাতে তুলে দেওয়া হচ্ছে। আর সেই কর্মসূচির অংশ হিসেবেই এদিন রঞ্জিতবাবুর বাড়িতে যান অভিষেক।

দেখুন অন্য খবর :