‘উন্নয়নের পাঁচালি’ নিয়ে আজই রঞ্জিত মল্লিকের বাড়িতে অভিষেক

কলকাতা: ‘উন্নয়নের পাঁচালি’ (Unnoyaner Panchali) নিয়ে আজই রঞ্জিত মল্লিকের (Ranjit Mallick) বাড়ি অভিষেক বন্দ্যেপাধ্যায় (Abhishek Banerjee)। সরকারের বিভিন্ন উন্নয়নমূলক প্রকল্পের প্রচার ও জনগণের কাছে সেই প্রকল্পের সাফল্য তুলে ধরার একটি প্রচার অভিযানকে বোঝানো হচ্ছে, যেখানে অভিষেক বন্দ্যোপাধ্যায় (Abhishek Banerjee) গুরুত্বপূর্ণ ভূমিকা পালন করছেন। এই পাঁচালিই এই বছর মূল হাতিয়ার হতে চলেছে তৃণমূলের। রাজ্য সরকারের ১৫ বছরের কাজের রিপোর্ট কার্ডকে সামনে রেখে রাজ্যজুড়ে প্রচার শুরু করেছে তৃণমূল। শহর-শহরতলি, গ্রাম, মহল্লা থেকে শহর-প্রত্যেক এলাকায় পৌঁছে যাচ্ছে উন্নয়নমূলক প্রকল্পের খতিয়ান।তার জন‌্য দলের জনপ্রতিনিধি ও পদাধিকারীদের গুরুত্বপূর্ণ নির্দেশ দিচ্ছেন অভিষেক।

নতুন বছর থেকে পথে থাকবে তৃণমূল। সেই মতোই জেলায়-জেলায় যাচ্ছেন অভিষেক। চালিয়ে যাচ্ছেন প্রচার। এই আবহের মধ্যেই এবার ‘উন্নয়নের পাঁচালি’ নিয়ে বুধবার অভিনেতা রঞ্জিত মল্লিকের বাড়িতে যাবেন অভিষেক। আজ থেকে উন্নয়নের পাঁচালি নিয়ে পথে নামবেন তিনি।তৃণমূল সূত্রে খবর, আজ ভবানীপুরে বর্ষীয়ান অভিনেতা রঞ্জিত মল্লিকের বাড়ি যাবেন অভিষেক। সূত্রের খবর, সেখানে থাকতে পারেন অভিনেত্রী কোয়েল মল্লিক ও তাঁর স্বামী প্রযোজক নিসপাল সিং রানে। বিকেল চারটে নাগাদ সেখানে যাওয়ার কথা রয়েছে তৃণমূল সাংসদের। মল্লিক বাড়ির পর আজ নন্দনেও যাবেন অভিষেক। রাজ চক্রবর্তীর নতুন সিনেমার প্রিভিউ অনুষ্ঠানে অংশ নেবেন তিনি। রাজ চক্রবর্তীর (Raj Chakraborty) ‘লক্ষ্মী এলো ঘরে’-র বিশেষ প্রদর্শনী রয়েছে। সেই প্রদর্শনীতে উপস্থিত থাকবেন অভিষেক বন্দ্যোপাধ্যায়। এই ধরনের সাংস্কৃতিক অনুষ্ঠানে অভিষেকের উপস্থিতি বিরল বলেই মনে করছেন রাজনৈতিক মহল।

আরও পড়ুন: SIR শুনানিতে হাজির দেব, তারপর কী হল দেখুন